Ket pell doh ar rivinou àr zouarou Hun Doptchin Jamtso e ma eul lenn hag en em entan a - wechou gand flammou ru , hag a spont ar Vongoled hag ar bandennou roñsed . El - rezon e ma al lenn leun a varvaillou . Aman e kouehas eur meteor hag e teuas don en dachenn . An toull a reas eul lenn . Hirio an dei e ve lavaret penoz an dud a chom en hentou edan - douar , tud hanter - dud , hanter - ziaouled , a laboura evid tenna ar mên deiet deuz an neñv doh e wele don . Med ar mên a entan al lenn pand e denn ha pa goueh en - dro daoust d ' ou strivou . Al lenn - ze , m - eus ked ean gwelet me unan , mez eun trevadennour rusad a zisplegas d ' ein e oa sigur eoul - douar edan an deur , ha penoz tanou ar vugulion , pe an hiaul e - pad an hañ , a entan anehañ .